જોન્સ લૅન્ગ લસાલ (ઇન્ડિયા)ના પિમ વિસ્તારના મૅનેજિંગ ડિરેક્ટર રમેશ નાયર કહે છે, ‘રોકાણ માટે હજી પણ મુંબઈ પહેલું સ્થાન ધરાવે છે. અહીં વિદેશી કંપનીઓ પણ કોઈ પણ જાતના ખચકાટ વગર ઑફિસની જગ્યાઓમાં પૈસા રોકે છે. આજે મુંબઈ શહેરના ઘણા અમુક નાના-નાના વિસ્તારોમાં સારાએવા પ્રમાણમાં ઑફિસોની જગ્યાઓ ખાલી પડી છે. હવે પછીના બાર મહિનાઓમાં એ જગ્યાઓનાં ભાડાંમાં થોડો ઘટાડો થશે. આ માર્કેટ હવે પછીના એક વર્ષમાં અમુક હદ સુધી નીચે આવવાની ધારણા છે અને પછી ધીમે-ધીમે ફરી ઉપર તરફ જશે. આ વિસ્તારોમાં લાંબા ગાળે નોંધનીય વધારો થશે એવી શક્યતા છે એટલે જાણીતા રોકાણકારો આ વિસ્તારો પર નજર તાકીને બેઠા છે.’